CELEX: 32014R0486
Language: bg
Date: 2014-05-12 00:00:00
Title: Регламент за изпълнение (ЕС) № 486/2014 на Комисията от 12 май 2014 година за оттегляне на одобрението на активното вещество фенбутакалаен оксид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011  Текст от значение за ЕИП

13.5.2014   
            
            
               BG
            
            
               Официален вестник на Европейския съюз
            
            
               L 138/70
            
         РЕГЛАМЕНТ ЗА ИЗПЪЛНЕНИЕ (ЕС) № 486/2014 НА КОМИСИЯТА
   от 12 май 2014 година
   за оттегляне на одобрението на активното вещество фенбутакалаен оксид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО (1) на Съвета, и по-специално член 21, параграф 3, втората хипотеза и член 78, параграф 2 от него,
   като има предвид, че:
   
               (1)
            
            
               Фенбутакалаен оксид бе включен в Директива 2011/30/ЕС на Комисията (2) като активно вещество в приложение I към Директива 91/414/ЕИО на Съвета (3), при условие че съответните държави членки гарантират, че заявителят, по чието искане е бил включен фенбутакалаен оксид, предостави (до 31 май 2013 г.) допълнителна потвърждаваща информация по отношение на генотоксикологичния потенциал и екотоксикологичната значимост на примес SD 31723, а също и по отношение на спектрите, стабилността при съхранение и методите за анализ при изготвянето.
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕС) № 1107/2009 и са посочени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Заявителят, по чието искане веществото фенбутакалаен оксид бе одобрено, не предостави потвърждаващата информация в рамките на крайния срок — 31 май 2013 г. В писмената кореспонденция до Комисията от 27 юни 2013 г. бе потвърдено, че заявителят няма намерение да предостави тази информация.
            
         
               (4)
            
            
               Поради това е целесъобразно одобрението на веществото фенбутакалаен оксид да бъде оттеглено.
            
         
               (5)
            
            
               Следователно Директива 2011/30/ЕС на Комисията следва да бъде отменена.
            
         
               (6)
            
            
               Поради това приложението към Регламент за изпълнение (ЕС) № 540/2011 следва да бъде съответно изменено.
            
         
               (7)
            
            
               На държавите членки следва да се предостави време да оттеглят разрешенията за продукти за растителна защита, съдържащи фенбутакалаен оксид.
            
         
               (8)
            
            
               За продуктите за растителна защита, съдържащи фенбутакалаен оксид, за които държавите членки предоставят евентуален гратисен период в съответствие с член 46 от Регламент (ЕО) № 1107/2009, този период следва да изтече най-късно осемнадесет месеца след влизането в сила на настоящия регламент.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Оттегляне на одобрението
   Одобрението на активното вещество фенбутакалаен оксид се оттегля.
   Член 2
   Отмяна на Директива 2011/30/ЕС на Комисията
   Директива 2011/30/ЕС на Комисията се отменя.
   Член 3
   Изменение на Регламент за изпълнение (ЕС) № 540/2011
   В част Б от приложението към Регламент за изпълнение (ЕС) № 540/2011 се заличава ред № 331, фенбутакалаен оксид.
   Член 4
   Преходни мерки
   Държавите членки отнемат разрешенията за продукти за растителна защита, съдържащи фенбутакалаен оксид като активно вещество, не по-късно от 2 декември 2014 г.
   Член 5
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 2 декември 2015 г.
   Член 6
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 309, 24.11.2009 г., стр. 1.
   
      (2)  Директива 2011/30/ЕС на Комисията от 7 март 2011 г. за изменение на Директива 91/414/ЕИО на Съвета с оглед включването на фенбутакален оксид като активно вещество и за изменение на Решение 2008/934/ЕО (ОВ L 61, 8.3.2011 г., стр. 14).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).